gl gl gl es en gl gl ast es pt es gl gl gl gl en ast gl gl es en gl en it fr gl gl gl gl it es pt en en en gl gl gl gl gl gl gl gl gl gl gl gl gl es pt en en en en gl gl es pt es gl hbs_lat gl gl pt gl eo gl gl gl gl gl fr es cs gl gl gl it gl gl it fr gl fr gl en gl en en en en gl en en en en gl
O proxecto Ganapán de Pontevedra escollido como modelo polo Ministerio de Cultura - Nós Televisión
O espazo infantil do Mercado estará xunto a outros 30 proxectos de todo o Estado no III Encontro de Cultura e Cidadanía, que se celebrará en Madrid os días 28 e 29 de setembro
O concello de Pontevedra continúa a colleitar recoñecementos no exterior. O espazo infantil do Mercado, “O Ganapán” vén de ser seleccionado polo Ministerio de Cultura como proxecto-modelo dentro do III Encontro de Cultura e Cidadanía, que se celebrará en Madrid os días 28 e 29 de setembro. A finalidade do encontro é destacar o labor de iniciativas culturais innovadoras, diversas e inclusivas de todo o Estado. Nesta terceira edición do certame, que ten como lema “Acceso, acción”, o Ministerio de Educación, Cultura e Deporte seleccionou un total de 30 proxectos dos que “O Ganapán” e a iniciativa “Achegando culturas” da Biblioteca Neira Vilas de Vigo, son os único proxectos impulsados por corporacións municipais.
A concelleira concelleira de Promoción Económica e responsábel do Mercado, Anabel Gulías e o concelleiro de Normalización Lingüística, Alberto Oubiña, viistan O Ganapán
A concelleira de Promoción Económica e Mercados, Anabel Gulías, participará no certame expoñendo a filosofía, experiencia e liñas de actuación do Ganapán, unha iniciativa municipal que busca dignificar e achegar ao público infantil os oficios do mar e da terra e incentivar nas crianzas o coñecemento e o consumo de produtos locais, frescos nun contexto de comercio de proximidade. O III Encontro Cultura e Ciudadanía tratará as diversas dimensións que debería de implicar o exercicio da cultura, a revisión da dicotomía consumidor-produtor e a necesidade dunha cultura realmente diversa e aberta a todos os públicos. Deste xeito, os proxectos seleccionados, como o Ganapán, son modelos de cultura inclusiva, que ocupan o espazo público para crear novas experiencias que chegan a públicos diversos, abrindo pontes e canles de comunicación entre a cultura e a cidadanía.
Actividades desde o pasado Nadal
Anabel Guliás: “É fundamental dignificar a identidade cultural do país
A iniciativa leva desde o Nadal deste ano realizando actividades infantís, escolares e familiares que teñen como finalidade achegar ás crianzas á cultura dos oficios do mar e da terra, con encontros con mariñeiros, labregas, bateeiros, praceiras, redeiras, cociñeiras… oficios tradicionais que representan cultura inmaterial galega. Anabel Gulías explica que “é fundamental transmitir ese coñecemento ás crianzas, por en valor e dignificar a identidade cultural do país con saberes transmitidos ao longo dos séculos e que, hoxe en día, seguen sendo produtivos, actuais e necesarios”.
Desde o mes de febreiro deste ano, o Ganapán organizou actividades no Mercado para máis de 1.200 escolares, con visitas de máis de 50 grupos de centros educativos do concello e contorna. Nas fins de semana, son as familias as que participan en diversos talleres de natureza, arte e gastronomía. Durante o verán, co nome de “Ganapán Gourmet”, este espazo infantil acolle obradoiros de gastronomía para os nenos e as nenas. As actividades desenvólvense todos os sábados, ás 12,00 horas.
Artigo anteriorComezan as Festas de María Pita co pregón de Fernando Romay
Seguinte artigoContinúan as protestas contra o peche de centros de ensino
Galego de Todo o Mundo
Rede Galega de Videoblogues
Empregamos cookies propias e de terceiros para mellorar a súa experiencia e os nosos servizos, analizando a navegación no noso sitio web. Preme en "Aceptar" para dar o teu consentimento para o uso das cookies.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.